2022.2.11.
HU
Az Európai Unió Hivatalos Lapja
C 70/21
3.6.
A bejegyzett elnevezést viselő termék címkézésére vonatkozó egyedi szabályok A csomagoláson fel kell tüntetni az „Arroz del Delta del Ebro”/„Arròs del Delta de l’Ebre” feliratot, valamint az OEM és az EU logóját, valamint az alkalmazandó jogszabályokban előírt valamennyi általános információt.
Az OEM logójának színes reprodukciója:
4.
A földrajzi terület tömör meghatározása Az „Arroz del Delta del Ebro” oltalom alatt álló eredetmegjelölés termelési és feldolgozási területe az Ebro folyó deltavidéke, amely a Tarragona tartományban található Baix Ebre és Montsià járások területére esik.
A termelési területet Deltebre és Sant Jaume d’Enveja, valamint az Ebro folyó deltavidékében L’Aldea, Amposta, L’Ampolla, Camarles és Sant Carles de la Ràpita települések területe alkotja.
Az őrlési és tisztítási terület megegyezik a termelési területtel.
5.
Kapcsolat a földrajzi területtel
5.1.
A földrajzi terület sajátosságai T ö r t é n e l m i t én ye z ő k Az Ebro deltavidékén a rizs termesztése hagyományos művelési ágnak számít, és mindenkor szoros kapcsolatban állt az Ebro-delta fizikai és geológiai átalakulásaival.
Számos írásos emlék tanúskodik a hagyományos rizstermesztés és az Ebro deltavidékének kapcsolatáról.
Közülük is kiemelkedik Lluís Solé y Sabaris műve, a Geografía de Catalunya (Katalónia földrajza, 1958), amelyben ezt olvashatjuk: „a források már a XV. században említést tesznek az Ebro deltavidékén folyó rizstermesztésről, de a rizsművelés mégis a XIX.
században éri el virágkorát”.
Ugyanebben a műben később ezt találjuk: „[...] a delta vidékén, amelyet eredetileg vándorlegeltetésre használtak, a Xertától kiindulva a XIX.
század második felében épített Canal de la Derecha csatorna lehetővé tette az édesvízzel való elárasztást és a rizstermesztés bevezetését, amely azután fokozatosan növekedett, és azzal a nagy előnnyel járt, hogy a sós talajt sómentesítette, egyúttal pedig kiváló művelési ágat jelentett”.
A rizstermelés mind a mai napig a terület első számú mezőgazdasági tevékenységének számít.
Természeti tényezők Az Ebro deltavidéki rizstermesztésnek az éghajlati és domborzati viszonyok éppúgy kedveznek, mint a talaj sótartalma és a talajvíz szintje.
A deltavidék folyami iszapos talaja rendkívül termékeny és alkalmas a rizstermesztésre, és kialakulása nagymértékben kötődik az öntözéshez és a talajfeltöltéshez („colmateo”, a víz és a talaj együttes mozgatása az ültetvények ágyazatának vetés előtti előkészítéséhez).
A terméshozam a legelsők között van a világon, ahogyan az a 40. szélességi foknak és a 19 °C-os izotermának megfelel.